section_heading: Druga stvarnost
paragraph_text: 7. dio: Steel Ball Run (スティール・ボール・ラン Sutīru Bōru Ran, 2004. – 2011.):<blockquote>Gyro Zepelli dolazi u Ameriku kako bi sudjelovao u preko-kontinentalnoj konjskoj utrci Steel Ball Run kako bi oslobodio nedužnoga dječaka u njegovoj rodnoj zemlji. Tamo upoznaje invalida Johnnya Joestara, nekadašnjeg američkog džokeja, i zadivljuje Johnnya svojom tehnikom vrtnje željeznih kugla zvanom Spin koja mu je dozvolila da ustane na kratko vrijeme nakon što je došao u doticaj s njegovom kuglom. Zajedno putuju od zapada do istoka Sjeverne Amerike s jahačima iz svih krajeva svijeta. Tamo nalaze dio tijela Isusa Krista koji Johnnyu daje Stand i zagonetku koja će mu otkriti gdje se nalaze ostali dijelovi tijela. Nedugo nakon toga otkrivaju da je utrka bila organizirana da pobjednik pronađe sve dijelove i donese ih do cilja gdje će mu ih oduzeti i dati predsjedniku SAD-a Funny Valentineu koji je veliki domoljub i planira iskoristiti njihove natprirodne moći kako bi pretvorio SAD u svjetsku supersilu.</blockquote>'''8. dio: JoJolion' (ジョジョリオン Jojorion, 2011. – 2021.):''<blockquote>JoJolion je osmi i najaktualniji dio serijala. Radnja je smještena nakon prirodnih nepogoda koje su pogodile Japan i njegov fiktivni grad Morioh u 2011. Jednog jutra studentica Yasuho Hirose pronalazi golog mladića koji je izgubio sva sjećanja. Daje mu nadimak "Josuke" i pomaže mu da otkrije svoj identitet. Nakon neuspjele istrage Josuke je primljen u dom obitelji Higashikata. Josuke primjećuje da glava obitelji Norisuke IV očito skriva nešto od njega, ali kasnije doznaje da je obitelj Higashikata povezana s obitelji Joestar zbog Johnnyevog braka s kćeri jednog od jahača koji se zvao Higashikata.</blockquote>